Laura Serrano García

**Laura Gómez Ramírez**, ezizenez ''''''La Poeta del Ring'*** (Mexiko Hiria, Mexiko, 1967ko urriaren 20a) boxeolaria eta abokatua da. Mexikon emakumezkoen boxeoaren aitzindaritzat jotzen da eta Mexikoko Unibertsitate Nazional Autonomoko abokatua da. Emakumezkoen boxeoaren debekuaren aurkako ekintzailea izan zen.

## Bizitza 
Lau haurrideko familia batean hazi zen. Gaztetan literatura eta kirolak zituen gogoko, igeriketa eta futbola, besteak beste. Lizentziatura ikasketak egiten ari zela, UNAMeko Zuzenbide fakultatean, boxarekin izan zuen lehen topaketa. Bere inspirazioa izan zen: emakume bat Unibertsitateko kirol instalazioetan entrenatzen, bere karrera boxistikoa hasi zuen leku berean.  

Abokatu formazioari esker, Serranok 1947 urtetik Mexiko Hirian emakumeei boxeoa praktikatzea debekatzen zien legea desagerrarazteko borrokatu zuen.

### Kirol ibilbidea 
Nahiz eta kirol horretan sartzeko bere interesa sasoian egotea izan, 1994 urteko maiatzaren 7an Las Vegaseko MGM hotelean egin zuen debuta, Christy Martin estatubatuarraren aurka. Norgehiagoka berdinketa batekin amaitu zen, baina, kronikaren arabera, mexikarra izan zen norgehiagoka horretan nagusi.

1995 urteko apirilaren 20an, Serrano Las Vegas-era itzuli zen, Deirdre Gogarty munduko txapeldunari aurre egiteko. Zazpi rounden ostean, Mexikoko txapeldunaren aldeko knockout-ean amaitu zen. Garaipen horrekin, Emakumezkoen Nazioarteko Boxeo Federazioaren luma pisuko titulua lortu zuen; era berean, "munduko txapeldun bilakatu zen lehen emakume latinoamerikarra izan zen".

Handik aurrera, zortzi urtean ez zuen inork irabazterik lortu. 2003ko apirilaren 18an Isra Girgrah yemendarraren aurka galdu zuen. Hasiera batean, borroka Mexikoko zezen-plazan egiteko asmoa zuten, 1998 urtean Julio César Chávez eta Miguel Ángel Gonzálezen arteko borrokaren atariko gisa; baina laurogeita hamarreko hamarkadan, Mexikon, emakumeen boxeoa debekatzen zuen lege bat zegoen sasoi horretan indarrean, eta egoera horrek ekitaldia egitea eragotzi zuen. 

2007 urtean, Laura Serranok, bere jaioterrian borroka egiteko aukerarik izan ez zuelako bihotza atsekabetuta bazuen ere, boxeo-mundutik erretiratu zen, itzultzeko asmo barik. 2011 urtean, Oswaldo Kuchle-ren eskaintza jaso zuen, 18 hilabetez 6 aldiz ringera itzultzeko. Gogoeta egin ostean, Las Vegas utzi eta Mexikora itzuli zen. Emakumezkoen boxeo femeninoaren legenda izan arren, sustatzaileengandik jaso zuen tratuak ilundu egin zuen itzulia.

## Boxeatzeko eskubidea 
Emakumezkoen boxeoan izandako audientzia eskasarekin batera, Serranoren karrera kontrako eremuan garatu zen. Mexikon, hiru estatuk baino ez zieten uzten emakumeei box borroketan parte hartzen; Mexiko Hiria ez zen horietako bat. Presidentearen dekretu hori 1947 urtean ezarri zen, eta boxeolariari bere jaioterrian borrokatzea eragotzi zion. Horrez gain, aurreiritziak eragin zizkion kirolariari entrenamenduetan zein prestaketan, baita lehen borroketan mugak ere, hala nola entrenatzailerik gabe bidaiatzea atzerriko lehen borrokaldietara, zigortua izan baitzitekeen, edo generoa zela eta soldata-arrakala.

1999 urtean, Salvador Ochoa lizentziatuak Laurak Mexiko Hirian borrokatzeko aukera eman zion babesa jarri zuen, eta horrek araudia aldatzea eragin zuen, "Konstituzioa urratzen baitzuen, eta box Mexiko hiriko emakumearentzako beste jarduera bat bezala dekretatu zen".

***Bere poesiaren adibide'''*

Laura Serranorekin izandako elkarrizketa batean, 2011 urteko martxoan, Mexikoko *El Universal* egunkarian argitaratua, Laura Serranok 1994 urtean Las Vegasen (Nevada) debut profesionala egin zuen egunean Christy Martinen aurka idatzi zuen poema partekatu zuen:.“*Boxeolari mexikarra*”

Nire bihotza hats-hitzekin elikatzen da, haizetan galtzen diren ahotsekin ikaratzen da.

Nire arima hedatzen ari da, sentimendu baten konpasean, topaketari hasiera emango dion kanpai baten ukituan.

Eskularru batzuk, ukabilak, eszenatoki urreztatua, Ama Birjinarekiko sarape bat eta maitatu baino gehiago den armarri bat.

Ilusioa eta esperantza, adorea, ausardia, mexikar izaera heredatzen ditut neure sorterritik.

Sehaskako koloreek erraiak tindatzen dizkidate, berdeak nire fedea pizten du, zuriak konfiantza ematen dit eta gorriak dagoeneko erretzen nauen sua sartzen du nire zainetan.Rodolfo Rosalesek hauxe adierazi zuen: "Laura, “La Poeta del Ring” deiturikoa, 1989 urtean ezagutu nuen, desagertutako *El Nacional* egunkariko erreportaria nintzenean, eta ordutik hona, adiskidetasun maitagarria dugu."

## Boxeo profesionalaren errekorra 
## Herri kulturan 
* *Más vale maña que fuerza'' dokumentala, María del Carmen de Lara, Mexiko, 2007.

## Sariak eta aintzatespenak 
* International Women's Boxing Hall of Fame

## Erreferentziak 
## Kanpo estekak